Calatañazor

Calatañazor ye un municipio d'a provincia de Soria (Castiella y Leyón), en a comarca de Soria y partiu chudicial de Soria.

A suya población ye de 66 habitants (2008), en una superficie de 64,91 km² y una densidat d'1,02 hab/km².

 Cheografía 
Calatañazor ye situato a 990 metros d'altaria dencima d'o ran d'a mar, a una distancia de 33 km d'a ciudat de Soria, a capital d'a suya comarca, partiu chudicial y provincia. Ye dencima d'un pueyo a o canto d'o río Milanos.

D'o termin municipal de Calatañazor fan parte os lugars d'Abioncillo de Calatañazor y Aldehuela de Calatañazor.

 Etimolochía 
O nombre d'o toponimo ye d'orichen arabe, Qalat al-Nusur (castiello d'o vueitre u d'o azor, seguntes versions, en aragonés). Seguntes Pancracio Celdrán, significa castiello d'a torre de guaita u castiello d'a tuca de l'alica. Celdrán, Pancracio: Diccionario de topónimos españoles y sus gentilicios, Editorial Espasa Calpe, SA, Madrid, 2ª edición (chulio de 2003), pachina 184, ISBN 84-670-0146-1.

 Historia 
Muit a man (a una distancia d'1 km) de Calatañazor yera situata a ciudat ibera de Voluce, en territorio d'os arevacos; seguntes o dito Itinerario d'Antonín, yera en l'antiga vía romana d'Astorga ta Zaragoza. Ye fácil que o lugar s'albandonase en os sieglos IV-V cuan as postrimerías d'as imbasions barbaras ta treslladar a población a o suyo lugar actual, mas protechito.

En o verán de 2002 bi abió en o lugar a batalla de Calatañazor. Seguntes a leyenda, ista batalla estió a causa d'a muerte d'Almanzor, o líder militar d'o Califato de Cordoba. Sindembargo, en realidat pareix que estió nomás una escaramuza sin muita importancia, que remató con a redota d'a retraguarda d'as tropas musulmanas. Encara que ye verdat que Almanzor morió en ista campanya militar, no morió por feridas en o campo de batalla, sino por una malautía, antis de plegar ta Medinaceli.

Dimpués d'a reconquiesta d'o lugar, Calatañazor fació parte d'a sinyoría de Padilla y, dende o sieglo XVII perteneixeba a os contes de Medinaceli.

 Administración 
 Alcaldes 
 Lista d'alcaldes Lechislatura Nombre Partiu politico1979–1983  1983–1987  1987–1991  1991–1995  1995–1999  1999–2003  2003–2007  2007–2011 Víctor Ondategui Rubio Partido Socialista Obrero Español.

 Molimentos 
 Castiello de Calatañazor, d'os sieglos XIV-XV, construito dencima d'o antigo castiello musulmán. A suya torre de l'homenache tien elementos d'estilo gotico. Encara se puet veyer parte d'a suya muralla, y ye vesible o suyo foso.
 Ilesia de Nuestra Sinyora d'o Castiello u de Santa María d'o Castiello, l'actual ilesia parroquial. Ye un templo d'orichen romanico d'o sieglo XII, "En Calatañazor, el románico Magister perdió el tambor...". encara que nomás contina en piet d'ixas envueltas a suya paret occidental, con un oculo y a suya frontera. L'edificio tien nomás una nau, con una torre adosata. A suya capiella ye d'estilo gotico, d'o sieglo XVI, y tamién ye d'o sieglo XVI o suyo abside, encara que a nau y o coro son d'o sieglo XVIII. Conserva una pila baptismal d'estilo romanico, una talla d'o sieglo XV (o dito Cristo de Calatañazor) y un retablo d'o sieglo XVII en estilo barroco.
 Ermita d'a Soledat, d'estilo romanico. Ye construita por o mesmo mayestro que a ilesia de Santa María, que ye tamién autor d'a frontera d'a ilesia d'a Natividat d'a Virchen, en o lugar de Nafría la Llana, en o termin municipal de Golmayo. Ye un edificio d'o sieglo XII, encara que nomás son d'estilo romanico os suyos abside, presbiterio y frontera norte; a nau ye muit posterior, d'o sieglo XVII.* "La Soledad" sonora... de Calatañazor en o blog LaberintoRomanico.blogspot.com.
 Ilesia de Sant Chuan Baptista, d'estilo romanico, hue en runas. Bi ha nomás repuis d'a suya nau, abside y presbiterio.
 Sabinar de Calatañazor, un tarabinar con una superficie d'arredol de 30 hectarias. Ye protechita legalment dende 2000 con a suya declaración como Reserva Natural (Lei 9/2000 d'a Chunta de Castiella y Leyón).

 Vinclos externos 

 "En Calatañazor, el románico Magister perdió el tambor...", en o blog LaberintoRomanico.blogspot.com, con muitas imáchens y comentarios sobre a ilesia de Santa María d'o Castiello.
 "La Soledad" sonora... de Calatañazor en o blog LaberintoRomanico.blogspot.com, con muitas imáchens y comentarios sobre l'ermita d'a Soledat.
 Calatañazor en Soria-goig.com.

 Referencias 

Categoría:Localidaz d'a provincia de Soria